**PARTNERYSTĖS SUTARTIS**

2018 m. \_\_\_\_\_ d. Nr. \_\_\_\_\_

**Lietuvos automobilių kelių direkcija prie Susisiekimo ministerijos** (toliau – Kelių direkcija), kodas 188710638, registruota adresu J. Basanavičiaus g. 36, 03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama

, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 „Dėl Lietuvos automobilių kelių direkcijos prie Susisiekimo ministerijos nuostatų patvirtinimo“ (toliau – **Kelių direkcija**), ir Plungės rajono savivaldybės administracija (toliau – PRSA), įstaigos kodas 188714469, kurios registruota buveinė yra Vytauto g. 12, Plungė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Savivaldybės administracijos direktoriaus pavaduotojo, pavaduojančio Administracijos direktorių Česlovo Kerpausko, veikiančio pagal Plungės rajono savivaldybės administracijos nuostatus , patvirtintus Plungės rajono savivaldybės tarybos 2015-09-24 sprendimu Nr. T1-227, (toliau – **Savivaldybė**), toliau kartu vadinamos **Šalimis**, o kiekviena atskirai – **Šalimi**, vadovaudamosi teisingumo, protingumo ir sąžiningumo principais, susitarė ir sudarė šią partnerystės sutartį (toliau vadinama **Sutartimi)**,

atsižvelgdamos į:

1. 2018 m. liepos 11 d. įvykusio posėdžio protokolą Nr. AP-94;
2. tai, kad Kelių direkcija patikėjimo teise valdo valstybinės reikšmės rajoninio kelio Nr. 3213 Kuliai–Šiemuliai–Gaudučiai ruožą nuo 0,691 iki 1,85 km, kuriam Kulių miestelyje suteikti Aušros ir Liepų gatvių pavadinimai;
3. Kelių direkcija planuoja vykdyti projektą „Valstybinės reikšmės rajoninio kelio Nr. 3213 Kuliai–Šiemuliai–Gaudučiai ruožą nuo 0,691 iki 1,85 km, kuriam Kulių miestelyje suteikti Aušros ir Liepų gatvių pavadinimai, rekonstravimas“, sutvarkant asfalto dangą, šaligatvius, įrengiant apšvietimą, vandens nuvedimą (toliau – **Projektas**);
4. tai, kad Kelių direkcija patikėjimo teise valdo valstybinės reikšmės rajoninį kelią Nr. 3214 Šiemuliai–Reiskiai nuo 0,0 iki 5,629 km;
5. Kelių direkcija Projekto darbus vykdys jos patikėjimo teise valdomoje žemėje;
6. Kelių direkcija Projekto įgyvendinimo darbus finansuos Kelių priežiūros ir plėtros programos lėšomis;
7. Savivaldybė geologinių tyrinėjimų ataskaitos parengimą finansuos Savivaldybės biudžeto lėšomis.

**I. SUTARTIES DALYKAS**

1. Sutarties dalykas yra Šalių bendra veikla ir bendri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektą.

2. Ši Sutartis yra sudaroma siekiant nustatyti Projektui įgyvendinti reikalingų Šalių teisių, pareigų ir atsakomybės paskirstymą.

3. Šia Sutartimi Šalys, kooperuodamos savo turtą, darbą, žinias ir žmogiškuosius išteklius, įsipareigoja bendrai veikdamos įgyvendinti Projektą.

**II. ŠALIŲ PAREIŠKIMAI, GARANTIJOS IR ĮSIPAREIGOJIMAI**

4. Šalys, kiekviena atskirai savo vardu pareiškia ir garantuoja, kad:

4.1. ji, vadovaudamasi Lietuvos Respublikos ir Europos Sąjungos teisės aktais bei kitais Šalių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;

4.2. kartu su šia Sutartimi pateikiami priedai yra tikri, tikslūs bei galiojantys;

4.3. ji atliko visus teisinius veiksmus, kurie turėjo būti atlikti iki šios Sutarties sudarymo; būtinus Sutarties tinkamam sudarymui, galiojimui ir vykdymui;

4.4. sudarydama Sutartį ir vykdydama iš jos kylančius įsipareigojimus, ji nepažeis ją saistančių įsipareigojimų, sutarčių, kitų dokumentų ir teisės aktų nuostatų;

4.5. ji yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų.

5. Šalys įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.

6. Šalys patvirtina, kad yra finansiškai pasirengusios įvykdyti savo įsipareigojimų dalį.

7. Kelių direkcija ir Savivaldybė susitaria, kad už tinkamą Projekto įgyvendinimą prieš 3 asmenis Šalys yra atsakingos solidariai.

**7. Kelių direkcija įsipareigoja:**

7.1. gavusi iš Savivaldybės Projekto geologinių tyrinėjimų ataskaitą, parengti Projekto projektavimo užduotį ir darbų su projektavimu viešojo pirkimo dokumentus;

7.2. Lietuvos Respublikos viešųjų pirkimų įstatyme bei kituose teisės aktuose perkančiajai organizacijai numatytomis teisėmis, pareigomis ir atsakomybe įvykdyti viešąjį pirkimą ir parinkti laimėtoją iki 2019 m. kovo 1 d.;

7.3. tinkamai įforminti viešojo pirkimo rezultatus, parinkti laimėtoją ir pasirašyti sutartį su juo;

7.4. finansuoti techninio darbo projekto parengimą, Projekto vykdymo priežiūrą, techninę priežiūrą ir kitas išlaidas susijusias su Projekto įgyvendinimu. Projektą įgyvendinti iki 2019 m. gruodžio 31 d.;

7.5. atlikti valstybinės reikšmės rajoninio kelio Nr. 3214 Šiemuliai–Reiskiai ruožo nuo apytiksliai 4,2 km iki pabaigos, žvyrkelio dangos stiprinimą (apie 1,429 km).

7.6. užtikrinti kitų su Projekto įgyvendinimu susijusių procedūrų atlikimą;

7.7. atlikus Projekto įgyvendinimo statybos darbus, organizuoti statybos darbų užbaigimo procedūras teisės aktų nustatyta tvarka;

7.8. Atsižvelgiant į tai, kad valstybinės reikšmės rajoninis kelias Nr. 3214 Šiemuliai–Reiskiai nuo 0,0 iki 5,629 km atitinka Kelių įstatymo 3 str. 3 d. nurodytus vietinės reikšmės kelių požymius, vadovaujantis to paties įstatymo 4 str. 4 dalimi perduoti šį kelią savivaldybės nuosavybėn.

**8. Savivaldybė įsipareigoja:**

8.1. parengti viešojo pirkimo dokumentus, atlikti viešųjų pirkimų procedūras ir organizuoti Projekto geologinių tyrinėjimų ataskaitos parengimą;

8.2. iki 2018 m. rugsėjo 1 d. pateikti parengtą tyrinėjimų ataskaitą Kelių direkcijai tam, kad galima būtų parengti ir atlikti Projekto viešąjį pirkimą bei pasirašyti sutartį techniniam darbo projektui parengti ir darbams atlikti;

8.3. užbaigus Projekto įgyvendinimą, po darbų atlikimo perimti vandens nuvedimą į savo balansą ir užtikrinti jo eksploatavimą;

8.4. gauti ir pateikti Kelių direkcijai teigiamą Savivaldybės Tarybos sprendimą dėl sutikimo perimti valstybinės reikšmės rajoninio kelią Nr. 3214 Šiemuliai–Reiskiai nuo 0,0 iki 5,629 km savivaldybės nuosavybėn;

8.5. Informuoti Kelių direkciją nedelsiant, jei Savivaldybė tampa finansiškai nepajėgi įgyvendinti Projektą;

8.6. Per 20 d. atsakyti į Kelių direkcijos užklausimą dėl Savivaldybės finansinių įsipareigojimų vykdymo.

**III. ŠALIŲ ATSAKOMYBĖ**

9. Kelių direkcija įsipareigoja visus Projekto pakeitimus, turinčius įtakos Savivaldybės įsipareigojimams ir teisėms, raštu suderinti su Savivaldybe.

10. Šalys sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus.

11. Šalys sutaria, kad Savivaldybei neįvykdžius savo įsipareigojimų, kurie yra nurodyti 8.4 punkte (nepriima kelio), ji atlygina/padengia Kelių direkcijai Projekto įgyvendinimo bei 7.5 p. nurodytas išlaidas.

**IV. IŠLAIDŲ APMOKĖJIMAS**

12. Kelių direkcija įsipareigoja finansuoti šios Sutarties 7.1-7.5 p. nurodytas išlaidas.

13. Savivaldybės įsipareigoja finansuoti šios Sutarties 8.1 p. nurodytas išlaidas.

14. Kiekviena šalis apmoka jai priskirtas išlaidas, išskyrus Sutarties 11 p. atvejį.

**V. PROJEKTŲ ĮGYVENDINIMO METU SUKURTAS TURTAS**

15. Šalys sutaria, kad Sutarties pagrindu nėra sukuriama bendroji dalinė nuosavybė. Turtas, sukurtas Projekto įgyvendinimo metu, yra Kelių direkcijos nuosavybė.

16. Savivaldybės nuosavybės teise valdo Projekto įgyvendinimo metu įrengtą lietaus nuotekų sistemą.

**VI. TĘSTINĖ VEIKLA ĮGYVENDINUS PROJEKTUS**

17. Įgyvendinus Projektą Kelių direkcija įsipareigoja savo lėšomis vykdyti Projekto įgyvendinimo metu sukurto turto tinkamą priežiūrą.

18. Pabaigus Projektą, Savivaldybė įsipareigoja įvykdyti procedūras ir perimti kelią ne vėliau, kaip per 1 (vienerius) metus nuo Projekto įgyvendinimo bei, atsižvelgiant į tai, kad perimtinas kelias atitinka Kelių įstatymo 3 straipsnio 3 dalies keliamus reikalavimus, remiantis Kelių įstatymo 4 straipsnio 4 dalimi, įtraukti kelią į vietinės reikšmės kelių sąrašą.

19. Savivaldybė įsipareigoja savo lėšomis vykdyti Projekto įgyvendinimo metu sukurto lietaus nuotekų sistemos eksploataciją.

**VII. SUTARTIES PAKEITIMAI**

20. Šios Sutarties pakeitimai galimi tik raštu dėl to sutarus abiem Šalims.

21. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Šalių įgaliotų atstovų.

**VIII. SUTARTIES GALIOJIMAS IR PABAIGA**

22. Sutartis įsigalioja nuo tos dienos, kai ją pasirašo abi Sutarties Šalys, bet ne anksčiau, kaip Savivaldybei įvykdžius įsipareigojimą, numatytą Sutarties 8.4 punkte. Sutartis galioja, kol Šalys įgyvendina Projektą ir įvykdo visus kitus Sutartyje nurodytus įsipareigojimus arba iki Sutarties nutraukimo.

23. Sutartis gali būti nutraukta Partnerių abipusiu rašytiniu susitarimu.

24. Sutartis gali būti nutraukta vienašališkai, įspėjus prie 30 dienų vienai šaliai padarius esminį Sutarties pažeidimą.

25. Savivaldybei neįvykdžius įsipareigojimų, numatytų Sutarties 8 ir (ar) 18 punkte, Kelių direkcija, įspėjusi prieš 30 (trisdešimt) kalendorinių dienų, turi teisę nutraukti Sutartį ir reikalauti iš Savivaldybės atlyginti patirtus nuostolius ir visas su Projekto įgyvendinimu susijusias Kelių direkcijos turėtas išlaidas.

**IX. BAIGIAMOSIOS NUOSTATOS**

26. Nei viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.

27. Visi Sutartyje numatyti pranešimai laikomi įteiktais, jei jie įteikiami tiesiogiai kitos Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Vienai šaliai neinformavus kitos apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.

28. Visų Projektui įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 darbo dienų nuo šių dokumentų, pranešimų gavimo dienos. Jei per šį terminą, negaunama raštiškų pastabų, laikoma, kad dokumentai suderinti, sutikimai, pritarimai gauti.

29. Šalys susitaria laikyti konfidencialia visą su Sutartimi susijusią informaciją, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.

30. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata.

31. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Kelių direkcijos buveinė.

32. Šalys patvirtina, kad yra susipažinę su savo teisėmis ir pareigomis įgyvendinant Projektą.

33. Sutartis pasirašyta dviem egzemplioriais, po vieną kiekvienai Šaliai. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Šalys pasirašo kiekviename Sutarties lape.

34. Šalių atstovai sutinka, kad jų asmens duomenys (vardai ir pavardės) būtų viešinami.

35. Sutarties priedai: nėra.

**XI. SUTARTIES ŠALYS**

|  |  |
| --- | --- |
| **Lietuvos automobilių kelių direkcija prie**  **Susisiekimo ministerijos**  J. Basanavičiaus g. 36, 03019 Vilnius  Įstaigos kodas 188710638  Atsiskaitomoji sąskaita LT37730001000024506303  AB „Swedbank“  Tel. 8 5 232 9600  [El.](mailto:mrk@mrkeliai.lt) p. lakd@lakd.lt  Lietuvos automobilių kelių direkcijos prie  Susisiekimo ministerijos  **...............................................................**  **A.V.** | **Plungės rajono savivaldybės administracija**  kodas 188714469  Vytauto g. 2, LT-90123 Plungė  Tel.: (8 448) 73 133  Faks.: (8 448) 71 608  El. p. savivaldybe@plunge.lt  A.s. 117182000000130355  AB Šiaulių bankas  Administracijos direktoriaus pavaduotojas, pavaduojantis administracijos direktorių  Česlovas Kerpauskas  **...............................................................**  **A.V.** |